ส่วนที่จ.พิษณุโลก คณะครู อาจารย์ และนักศึกษาวิทยาลัยพณิชยการบึงพระต.บึงพระอ.เมืองพิษณุโลก กว่า 500 คน พร้อมใจกันสวมเสื้อสีเหลืองตราสัญลักษณ์ และเสื้อ"เรารักในหลวง"ได้ร่วมกันจัดพิธีถวายพระพรชัยมงคลแด่พระบาทสมเด็จพระเจ้าอยู่หัว ให้ทรงหายจากพระอาการประชวร และทรงปลอดภัยภายหลังเข้ารับการถวายการรักษาพระปิฐิกัณฐกัฐิ(กระดูกสันหลัง)อุบลฯ-หนองคายร่วมสวดมนต์วันเดียวกันที่ จ.อุบลราชธานี พระเทพกิตติมุนี เจ้าคณะจังหวัดอุบลราชธานีฝ่ายมหานิกาย เปิดวิหารพระเจ้าใหญ่อินแปงวัดมหาวนาราม(วัดป่าใหญ่) อ.เมืองอุบลราชธานี เพื่อสวดมนต์เจริญภาวนาอธิษฐานจิต โดยใช้บทสวดคาถาชินบัญชรทั้ง 15 บท รวม 9 ครั้ง เพื่อขอให้สิ่งศักดิ์สิทธิ์คุ้มครอง และขอให้พระบาทสมเด็จพระเจ้าอยู่หัว ทรงหายจากพระอาการประชวรโดยเร็ว ประชาชนพร้อมใจกันนุ่งขาวห่มขาวเข้าร่วมสวดมนต์เจริญภาวนา โดยคณะสงฆ์จะร่วมกันสวดมนต์เจริญภาวนาอย่างต่อเนื่องไปจนถึงช่วงเย็น
พระเทพกิตติมุนีร่วมสวดมนต์วันเดียวกันที่จังหวัดอะไร 
อุบลราชธานี